**UPISI U SREDNJU ŠKOLU**

Poštovani,

obavještavamo Vas kako su na stranici za upis u srednje škole ([https://srednje.e-upisi.hr](https://srednje.e-upisi.hr/)) pod karticom "Korisničke upute" objavljeni hodogrami za kandidate i roditelje/skrbnike. Hodogrami su dokumenti u kojima je na jednostavan i sažet način opisan cijeli upisni postupak prema kategorijama kandidata. Ovi hodogrami zamijenit će dosadašnje brošure.

[Hodogram - Redoviti kandidati](https://srednje.e-upisi.hr/files/e-upisi_brosura_Redoviti_kandidati.pdf)

[Hodogram - Kandidati s teškoćama u razvoju](https://srednje.e-upisi.hr/files/e-upisi_brosura_Kandidati_s_teskocama_u_razvoju.pdf)

[Hodogram - Kandidati izvan redovitog sustava obrazovanja RH](https://srednje.e-upisi.hr/files/e-upisi_brosura_Kandidati_izvan_redovitog_sustava_obrazovanja_RH.pdf)

[Hodogram - Upis u razredne odjele za sportaše i umjetničke odjele](https://srednje.e-upisi.hr/files/e-upisi_brosura_Kandidati_za_upis_u_razredne_odjele_za_sportase_i_umjetnicke_programe.pdf)

Također Vas obavještavamo kako je Odluka o upisu u I. razred srednje škole upućena na objavu Narodnim Novinama, stupit će na snagu prvi dan nakon objave, a u svrhu informiranja javnosti objavljujemo neslužbene datume ovogodišnjih upisa u srednju školu. Kalendare također možete pronaći na stranici za upis u srednje škole pod karticom Česta pitanja --> Važni dokumenti.

 Početak upisa u srednju školu u 2023. godini kreće 29. svibnja 2023.

Dodatno, obavještavamo Vas i o početku korištenja Viber info-kanala na kojem ćemo objavljivati sve važne informacije o upisima u srednje škole za kandidate i roditelje/skrbnike. Podatke za priključivanje info-kanalu možete pronaći na [https://srednje.e-upisi.hr](https://srednje.e-upisi.hr/) pod karticom Pomoć i podrška.

Obavještavamo vas i o webinaru o prijavama i upisima u srednje škole za kandidate i roditelje/skrbnike koji će se održati u srijedu, 31. 5. 2023. od 10 do 12 sati. Zainteresirani kandidati i roditelji/skrbnici na webinar se mogu prijaviti putem sljedeće poveznice: <http://tiny.cc/7c47vz>. Obavijest će pravovremeno biti postavljena i na [https://srednje.e-upisi.hr](https://srednje.e-upisi.hr/). Za one koji ne mogu prisustvovati webinaru, snimka će biti objavljena na CARNET-ovom portalu [Meduza](https://meduza.carnet.hr/index.php/home).